## ГОДИШЕН ДОКЛАД

## ЗА ДЕЙНОСТТА НА РАЙОНЕН СЪД – ЯМБОЛ

## ПРЕЗ 2019 ГОДИНА

**КАДРОВА ОБЕЗПЕЧЕНОСТ**

**І. Магистрати**

Към 01.01.2019 г., утвърдената щатна численост на магистратите в Районен съд Ямбол, беше 14 районни съдии, в т.ч. Председател – 1 щ. бр. и Зам. председател – 1 щ. бр.

През целия отчетен период съдия от районен съд Ямбол беше командирован в Окръжен съд Ямбол, като за времето от 01.01.2019 г. до 25.03.2019 г. това беше съдия Галина Вълчанова, а за времето от 26.03.2019г до 31.12.2019г. - съдия Весела Спасова.

От 01.01.2019г до 06.06.2019г. съдия Невена Несторова е ползвала платен отпуск за отглеждане на дете, а от 01.07.2019г до 29.11.2019г е ползвала натрупания по време на майчинството й платен отпуск.

От 01.01.2019г. до 30.09.2019г. съдия Галя Русева е била в отпуск по майчинство, а от 02.10.2019г. до края на отчетния период съдия Русева е командирована в Административен съд-Бургас

От.01.01.2019г до 31.07.2019г една съдийска щатна бройка е била незаета. От 01.08.2019г след спечелване на обявения конкурс чрез преместване, за съдия в Районен съд Ямбол е назначен и встъпи в длъжност съдия Димчо Димов

През отчетния период са проведени две атестации на съдия Митрушева и на съдия Русева, по тяхно искане, поради участието им в конкурсни процедури.

**ІІ. Държавни съдебни изпълнители и Съдии по вписванията**

В периода 01.01. 2019 г. – 31.12.2019 г., утвърдената щатна численост в Районен съд Ямбол на Държавен съдебен изпълнител беше 4 бр. /в т.ч. Ръководител на служба СИС – 1 щ. бр./, а за съдии по вписванията -3бр. /в т.ч. Ръководител на служба „Вписвания” – 1 щ. бр./.

През отчетния период щата е запълнен изцяло.

**ІІІ. Съдебни служители**

Към 01.01.2019 г. утвърдената щатна численост на съдебните служителите в РС – Ямбол е 40 щ. бр., в т.ч. съдебен администратор, обща и специализирана администрация. През отчетния период щата е запълнен изцяло.

През отчетния период са напуснали двама служители от специализираната администрация и след провеждане на конкурс са новоназначени двама служители.

1. ***Съдебен администратор***

Към 01.01.2019 г. работата на администрацията в съда се ръководи от съдебен администратор, който контролира, организира и ръководи съдебните служители .

***2. Специализирана администрация***

***Съдебни секретари***

Към 01.01.2019 г. утвърдената щатна численост на съдебните секретари е 11 щ. бр. и 1щ.бр. „Завеждащ служба “. През отчетния период щата е запълнен изцяло.

Служба „Съдебни секретари” се ръководи от Завеждащ служба. Завеждащият служба „Съдебни секретари” организира работата и осъществява пряк контрол в службата, изготвя график за дежурства и заместване на отсъстващи секретари, проверява деловодните книги и извършва други дейности свързани с работата на съдебните секретари по разпореждане на Председателя на съда и Съдебния администратор.

През целия отчетен период съдебен секретар – М.Павлова е ползвала платен отпуск за отглеждане на дете.

***Съдебни деловодители и призовкари***

Утвърдената и заета щатна численост към 31.12.2019 г. беше съответно: в служба „Гражданско деловодство” на ЯРС, работиха 4-ма деловодители, които обслужваха 6 граждански състава. В служба „Наказателно деловодство“ на съда, работиха 3-ма деловодители, които обслужваха 7 наказателни състава. В служба „Регистратура” работиха 2 съдебни деловодители . Бюро „Съдимост” - един служител, в служба „Архив” – двама служители и в служба „Регистратура и деловодство на ДСИ“ – трима съдебни деловодители. През отчетния период, в съда работиха трима призовкари.

***3.Обща администрация***

През отчетния период в общата администрация работиха 9 съдебни служители – главен счетоводител, 2-ма счетоводители, човешки ресурси, системен администратор, шофьор-домакин, 3-ма куриер- чистачи.

За всяка длъжност за съдебен служител в съдебната администрация, има изготвена длъжностна характеристика, в която подробно и изчерпателно са изброени конкретните права и задължения, изцяло съобразени със Закона за съдебната власт и ПАС.

Подборът на кадрите в Районен съд – Ямбол се осъществява в съответствие с ПАС и утвърдените вътрешни правила, като водещо е конкурсното начало.

През отчетната година са провеждани събрания със съдебните служители от съда, с цел оптимизиране на организацията на работата.

Съдебните служители в преобладаващата си част са с продължителен стаж в съдебната система и притежават отлична квалификация, което оказва положителен ефект върху качеството на изпълнение на задълженията им, произхождащи от длъжностните им характеристики.

**ІV. Структура и организация**

***1. Структура.***

**РАЙОНЕН СЪД ЯМБОЛ**

|  |  |  |  |
| --- | --- | --- | --- |
| **ПРЕДСЕДАТЕЛ НА РАЙОНЕН СЪД**  **ЗАМ. ПРЕДСЕДАТЕЛ**  Председател на гражданско отделение  Председател на наказателно отделение | | | |
|  |  | |  |
| **І. СЪДИИ**  **Гражданско отделение**  **Наказателно отделение** |  | | **СЪДЕБНА АДМИНИСТРАЦИЯ** |
|  |  | |  |
|  |  | | **I. СЪДЕБЕН АДМИНИСТРАТОР** |
| **II.**  **ДЪРЖАВНИ СЪДЕБНИ ИЗПЪЛНИТЕЛИ** | |  |  |
|  |  | |  |
|  |  | |  |
| **III. СЪДИИ ПО ВПИСВАНИЯТА** |  | | **II. СПЕЦИАЛИЗИРАНА СЪДЕБНА АДМИНИСТРАЦИЯ** |
|  |  | |  |
|  |  | | **II.1. СЛУЖБА „РЕГИСТРАТУРА*”*** |
|  |  | |  |
|  |  | | **II.2. СЛУЖБА „СЪДЕБНИ СЕКРЕТАРИ”**  **- Гражданско отделение**  **- Наказателно отделение** |
|  |  | |  |
|  |  | | **II.3.СЛУЖБА „ДЕЛОВОДСТВО”**  **- Деловодство Гражданско отделение**  **- Деловодство Наказателно отделение**  **- Регистратура и деловодство ДСИ** |
|  |  | |  |
|  |  | | **II.5.СЛУЖБА „ВРЪЧВАНЕ НА ПРИЗОВКИ И СЪДЕБНИ КНИЖА”** |
|  |  | |  |
|  |  | | **II.6. БЮРО „СЪДИМОСТ”** |
|  |  | |  |
|  |  | | **ІІІ. ОБЩА АДМИНИСТРАЦИЯ** |
|  |  | |  |
|  |  | | **IІІ.1.СЛУЖБА „ФИНАНСОВА ДЕЙНОСТ И СНАБДЯВАНЕ”** |
|  |  | |  |
|  |  | | **ІІІ.2.СЛУЖБА „ИНФОРМАЦИОННО ОБСЛУЖВАНЕ И ТЕХНОЛОГИИ”** |
|  |  | | **ІV.ТЕХНИЧЕСКИ ДЛЪЖНОСТИ** |

***2. Организация***

През отчетния период, в изпълнение на ЗФУКПС са актуализирани част от въведените вътрешни правила, а друга част от тях са разработени наново, както следва: Вътрешни правила за реда и начина на извършване на справки в диалогов режим на работа с данни от автоматизираните информационни фондове на национална база данни „Население“ и Вътрешни правила за здравословни и безопасни условия на труд.

По решение на Общото събрание на съдиите от ЯРС, в съда са обособени две отделения: Гражданско отделение с Председател съдия Галина Вълчанова и Наказателно отделение с Председател съдия Николай Кирков.

В ЯРС, делата се разпределят на съдиите-докладчици, чрез Централизираната система за разпределение на делата.

В деловодствата на ЯРС и през 2019г. за управление на делата се използва Система за управление на съдебните дела – САС „Съдебно деловодство”, разработка на „Информационно обслужване” – ЕАД – клон Варна.

В Бюро съдимост се работи с Единна система за издаване на свидетелства за съдимост „Бюро съдимост” на Index-Bulgaria.

В съдебно изпълнителната служба за управление движението на делата на ДСИ се работи с Програмна система „JES” на доц. Еди Чакъров. С оглед подпомагане на дейността по управление на плащанията по изпълнителните дела се използва програмен продукт N-Force, разработка на „Нотарис“ ЕООД София.

В ЯРС се използва Софтуер за автоматичен аудио запис на съдебните дела – MSRS Conference&Court Recording System.

На всички съдии, ДСИ, Съдии по вписванията и на част от съдебните служители, е предоставена за ползване правно-информационна система Ciela.

За нуждите на финансово-счетоводната дейност и човешки ресурси, в ЯРС се използват програмните продукти: Омекс „Заплати”, Омекс „Кадри”, Омекс ”Хонорари” и WEB Бизнес процесор Конто-66.

През 2019 г., в ЯРС се спазваше въведеното плаващо работно време на канцелариите, което осигурява обслужване на гражданите от 9.00 ч. до 17.00 ч. - без прекъсване.

**V. Предложения за запълване и промяна в щата.**

1. ***Магистрати, ДСИ и СВ***

През 2019 г. не са правени предложения за промяна в щата на съдиите, ДСИ и съдиите по вписванията от ЯРС. Промени в щатната численост не са необходими, тъй като по- високата действителна натовареност на съдиите се дължи на обстоятелството, че през половината от отчетния период една щатна бройка за съдия е останала незаета, поради неприключил конкурс, през целия отчетен период един съдия е бил командирован в ЯОС, един съдия е бил в отпуск по майчинство,а след завръщането му на работа до края на периода е бил командирован в Административен съд Бургас и през половината от отчетния период един съдия е бил в отпуск за отглеждане на малко дете. След запълването на щата и завръщането на работа на един от отсъстващите магистрати се нормализира действителната натовареност на съдиите

1. ***Съдебни служители***

През отчетния период по решение на Общото събраните на съда беше направено предложение до ВСС за увеличаване на щатната численост на съдебните служители с една щатна бройка за деловодител. Предложението беше направен , с оглед увеличеното постъпление на съдебни книжа и възложената функция на деловодителите от служба „Регистратура“ да извършват разпределението на делата , чрез ЦСРД. Предложението не беше прието от ВСС .

**ДВИЖЕНИЕ НА ДЕЛАТА**

**І. Общ брой на делата за разглеждане**

Общият брой на делата за разглеждане през 2019 г. в РС -Ямбол беше 6589, от които 5014 граждански дела и 1575 наказателни дела. В сравнение с предходните две години се отчита лек спад на броя на делата за разглеждане спрямо 2018 г. /през 2019 са със 346 дела по-малко от тези за 2018 г., които са били 6935 дела/ и спад спрямо 2017 г. с 479 бр. дела /през 2017г общият брой дела за разглеждане е бил 7068 дела/.

От делата за разглеждане през 2019 г. новообразувани са 5999 от които 4565 граждански и 1434 наказателни дела. Съответно през 2018 г. този брой е бил 6430, а през 2017 г. - 6561. При анализиране на този параметър се наблюдава тенденция за намаляване през годините на броя на новообразуваните дела, като спрямо 2018г е с 431 дела, а спрямо 2017 г. с 562 дела.

Към 01.01.2019 г., неприключените от 2018 г. дела са общо 590, от които 449 граждански и 141 наказателни дела. През 2018 г. този брой е бил 503 дела, а през 2017 г. – 507дела. От общия брой дела за решаване през 2019 г., останали нерешени към 31.12.2019 г. са 629 дела, от които 204 бр. наказателни – с 63 бр. дела повече в сравнение с 2018 г. и 425 бр. граждански дела – с 24 бр. по-малко в сравнение с 2018г. Налице е леко увеличение на броя на неприключените дела в края на отчетния период спрямо 2018г / 39 дела/ , което се дължи на редуцирания брой съдии, работили през годината.

**ІІ. Брой на свършените дела**

Броят на свършените дела през отчетната година е 5960, от тях 4589 граждански и 1371 наказателни. През 2018 г., свършените дела са 6345, а през 2017 г. – 6565. Спрямо предходната година е налице намаляване на броя на приключените дела с 385 дела, а спрямо 2017г намаляване със 605 бр. дела. Спада на този показател спрямо предходните две години се дължи на намалялото постъпление на дела и обстоятелството, че през по-голяма част от отчетен период съдът е работил с трима съдии по-малко.

От всички свършените дела през 2019 г., 5466 дела или 92% са приключили в 3-месечен срок. През 2018 г. те са били 5932 дела или 93% от общо свършените дела, а през 2017 год. техният брой е бил 6159 дела или 94% от общия брой, т.е налице е запазване на високия процент на делата, приключили в 3-месечен срок. От гражданските дела през 2019г., 4250 бр. са приключили в 3-месечен срок или 93% от общо свършените граждански дела. През 2018г. тези показатели са били 4760 бр. или 96% от общия брой на приключилите граждански дела, а през 2017 г. – 4676 бр. или 96%. От наказателните дела през 2019 г., 1216 дела са приключили в 3–месечен срок, като това съставлява 89 % от общия брой. През 2018 г. този брой е бил 1172 или 86 % от свършените наказателни дела, а през 2017 г. 1483 или 88 % от наказателни дела са свършени в 3-месечен срок. Въпреки увеличеното постъпление на наказателни дела през отчетния период се е увеличило процентното съотношение на делата, приключили в тримесечен срок, което е отличен атестат за работата на наказателните съдии. Налице е намаляване спрямо 2018 и 2017г на процента граждански дела приключили в тримесечен срок, което основно се дължи на увеличения обем дела с фактическа и правна сложност и редуцирания състав на съдиите, разглеждащи граждански дела през част от отчетния период.

Решените със съдебен акт по същество дела през 2019г. са 5239 дела, от които 4163 граждански и 1076 наказателни дела. През 2018 г. със съдебен акт по същество са приключили 5507 дела, от които 4509 граждански и 998 наказателни дела. През 2017 г. със съдебен акт по същество са приключили 5852 дела, от които 4462 граждански и 1390 наказателни дела. Налице е намаляване с 268 бр. на делата , приключили със съдебен акт по същество, спрямо 2018г и значително намаляване - с 613 бр. дела спрямо 2017г. Спада на този показател спрямо предходните две години основно се дължи на намалялото постъпление на дела през годината.

**І. ДВИЖЕНИЕ НА РЕШЕНИТЕ ГРАЖДАНСКИ ДЕЛА.**

През 2019 г., общо разгледани в Районен съд – Ямбол, са 5014 граждански дела, като 449 бр. от тях са останали висящи от 2019г., а новообразуваните са 4565 броя. Свършените дела са общо 4589 бр., от които със съдебен акт по същество – 4163 дела. Прекратените производства са общо 426, от които 37 са приключили със спогодба по чл. 234 от ГПК, а 389 дела са прекратени по други причини. Останали висящи към 31.12.2019 г. са 425 дела. Обжалвани са 164 акта, постановени от съдиите от РС – Ямбол по граждански дела.

През 2018 г., общо разгледани в Районен съд – Ямбол, са 5428 граждански дела, като 303 бр. от тях са останали висящи от 2017г., а новообразуваните са 5123 броя. Свършените дела са общо 4979 бр., от които със съдебен акт по същество – 4509 дела. Прекратените производства са общо 470, от които 53 са приключили със спогодба по чл. 234 от ГПК, а 417 са прекратени по други причини. Останали висящи към 31.12.2018 г. са 449 дела. Обжалвани са 153 акта, постановени от съдиите от РС – Ямбол по граждански дела.

През 2017 г., общо разгледани в Районен съд – Ямбол, са 5180 граждански дела, като 308 бр. от тях са останали висящи от 2016г., а новообразуваните са 4868 броя. Свършените дела са общо 4877 бр., от които със съдебен акт по същество – 4462 дела. Прекратените производства са общо 415, от които 49 са приключили със спогодба по чл. 234 от ГПК, а 366 са прекратени по други причини. Останали висящи към 31.12.2017 г. са 303 дела. Обжалвани са 181 акта, постановени от съдиите от РС – Ямбол по граждански дела.

Видно от данните за отчетния период в сравнение с предходните такива е налице намаляване на броя на образуваните и разгледани дела. Това е обективен показател и не се влияе от работата на съдиите

Приключените граждански дела през 2019г. са 4589 бр., за 2018 г. са 4979 бр., а през 2017 г. – 4877 бр. Налице е намаляване на броя на приключените граждански дела през 2019 г., спрямо 2018 г. с 390 дела, а спрямо 2017 г – с 288 дела, което се обяснява както с намаленото постъпление на дела, така и с увеличената им фактическа и правна сложност.

Обжалваните актове през 2019г са 164, при 153 акта през 2018г. и 181- през 2017г , което показва една тенденция към запазване на броя на обжалваните дела.

Новообразуваните през 2019 г. граждански дела, които са разгледани по общия ред са 765 броя. Заедно с остатъка от 2018 г. от 399 дела, всичко за разглеждане са били 1164 дела. От тези дела свършени са 790 бр., като в срок до три месеца са приключени 505 дела, което представлява 64% от общо свършените. Със съдебен акт по същество са приключени 617 дела. Прекратените производства са 173, от които 21 със спогодба и 152 по други причини. Висящи в края на 2019 година, са 374 дела. От свършените през 2019 г. граждански дела по общия ред са обжалвани 116 акта на съда.

Производствата по чл. 310 от ГПК са били 55, от които 10 остатък от 2018 г. и 45 новообразувани. Свършени са 45 бр., от които 41бр. дела са приключили в срок до три месеца или 91 % от общо свършените. Със съдебен акт по същество са приключили 28 дела. Прекратените дела са общо 17. Обжалвани са 7 съдебни акта от съответния вид. Висящи в края на 2019г са 10 дела.

През отчетния период са постъпили 20 административни дела по ЗСПЗЗ и ЗВГЗГФ. Три дела са останали несвършени от 2018 г от този вид. От общо 23 административни дела за разглеждане през 2019 г. са свършени 20 дела, от които 17 дела в 3-месечен срок или 85 %. Със съдебен акт по същество са приключили 4 дела , а по 16 дела производството е било прекратено. Обжалвани са 11 съдебни акта. Останали несвършени в края на отчетния период са 3 дела.

**ІІ. ГРАЖДАНСКИ ДЕЛА ПО ВИДОВЕ.**

**1. ГРАЖДАНСКИ ДЕЛА**

***Искове по СК, ЗЗДН, ЗЛС, ЗГР, ЗЗДет, ЗБЖИРБ***

Разгледаните в РС-Ямбол през 2019г дела с исковете по СК,ЗЗДН, ЗЛС, ЗГР, ЗЗДет, ЗБЖИРБ са общо 535, от които 111 остатък от 2018 г., 419 са новообразуваните дела и 4 са получени по подсъдност . Свършените дела са 457, от тях с акт по същество – 345 дела, прекратените производства са 112, от които 29 по спогодба и 83 по други причини. 389 дела са приключили в срок до три месеца. Обжалваните дела са 22. Останали несвършени в края на отчетния период са 78 дела.

Исковете по Семейния кодекс (за развод и недействителност на брака, за издръжка, изменение на издръжка) разгледани през 2019г са 288 дела, от които остатък от 2018г - 68 дела и 219 – новообразувани и едно дело е получено по подсъдност. От тях свършени през отчетния период са 256 дела, с акт по същество – 210 дела. Прекратените производства са 46 ,от които 18 по спогодба и 28 дела – по други причини. В срок до 3 месеца са приключили 222 дела. Обжалвани са 8 акта. Останали несвършени в края на отчетния период са 32дела.

Разгледаните през 2019г дела по ЗЗДН са 80 дела, от които 12 дела са остатък от 2018г, 67 дела са новообразувани и едно дело е получено по подсъдност. Свършени са 69 дела, от които с акт по същество – 34 дела, прекратените производства са 35, от които 4 по спогодба и 31 дела – по други причини. 53 дела са приключени в срок до три месеца. Обжалвани са 6 съдебни акта. Останали несвършени в края на отчетния период са 11 дела.

***Облигационни искове***

Делата с облигационни искове разгледани в РС – Ямбол през 2019 г., са общо 220, от които 77 остатък от 2018 г., 129 – новообразувани, производството по две дела продължава под същия номер и 12 дела са получени по подсъдност. Свършените дела са 150 дела, а от тях с акт по същество – 108 дела, прекратени са 42 дела, от които 4 дела – по спогодба и 38 дела – по други причини. Приключили в срок до три месеца са 83 дела. Обжалвани са 38 акта. Останали несвършени в края на отчетния период са 70 дела.

Разгледаните дела с облигационни искове между съсобственици са четири, като три са новообразувани и едно дело е останало несвършено от предходния период. Свършени са три дела, от тях – с акт по същество – две дела, и производството по едно дело е прекратено. Едно дело е останало несвършено в края на отчетния период. Един акт е обжалван пред по-горна инстанция.

През отчетния период не са разгледани дела с облигационни искове срещу владелец.

С искове по ЗОДОВ са разгледани 3 дела, 2 от които са новообразувани и 1 дело са останало несвършено от предходен период. От тях са свършени две дела , които са приключили с акт по същество. Няма приключили дела в срок до три месеца. Едно дело е останало несвършено в края на отчетния период. Два акта са обжалвани пред по-горна инстанция.

През отчетния период в Районен съд Ямбол не са разглеждани искове за обезщетение от неприлагане на право на ЕС и искове по ЗЗДискр.

С искове по ЗЗПотр. Са разгледани 6 дела, от които четири –новообразувани, едно - останало неприключено от предходен период, и едно получено по подсъдност.През отчетния период са свършени две дела и двете - с акт по същество.Едно от делата е приключило в срок до 3 мес.Четири дела са останали несвършени в края на периода. Два от съдебните актове са обжалвани.

С искове по Кодекса за застраховането са разгледани 45 дела, от тях 10 дела са останали несвършени от 2018г., 30 са новообразуваните и 5 дела са получени по подсъдност. 21 делата с приключили , от които 14 дела - с акт по същество, а по седем дела производството е прекратено по други причини. 24 дела са останали несвършени в края на отчетния период. Седем акта са обжалвани пред по-горен съд.

***Вещни искове***

Общият брой дела за разглеждане с вещни искове през 2019г., е бил 34, от които 14 остатък от 2018 г., 17- новообразувани , две дела са получени по подсъдност и едно дело е върнато за ново разглеждане под нов номер. Свършените дела са 18 на брой, от тях 11 дела са приключили с акт по същество и 7 дела са били прекратени по други причини . В края на отчетния период са останали несвършени 16 дела. 9 акта са обжалвани пред горната инстанция.

***Делби и искове по ЗН***

Общо за разглеждане през 2019 г. в РС – Ямбол, делбени производства и дела с искове по ЗН са били 76 бр. , от които 45 остатък от 2018 г. , 30 – новообразувани и едно дело е продължило под същия номер. Общо свършените дела са 22, от които с акт по същество са приключили 9 дела. Прекратените производства са 13, от тях със спогодба 4 и 9 по други причини. Четири от делата се приключили в срок до три месеца. В края на отчетния период са останали несвършени 54 дела Обжалваните актове от този вид са 7 на брой.

71 делбени производства са разгледани в РС-Ямбол през отчетния период. От тях 42 дела са останали несвършени от 2018г, 28 дела са новообразувани и едно дело е продължило под същия номер. 8 дела са приключили с акт по същество, производството по 4 дела е било прекратено поради спогодба, а по 6 – по други причини. Две дела са приключени в срок до три месеца. 53 дела са останали несвършени в края на отчетния период. 7 акта са обжалвани пред по-горна инстанция.

***Установителни искове***

През 2019 г. в РС – Ямбол са разгледани общо 420 дела с установителни искове, от тях 165 дела са останали от предходен период, 248 дела са новообразувани ,а седем дела са получени по подсъдност. Общо свършените дела са 276, от които с акт по същество са приключили 234 дела. По 42 дела производството е прекратенио по други причини. В края на отчетния период са останали несвършени 144 дела Обжалваните актове от този вид са 49.

***Искове по Кодекса на труда***

Общият брой на разглеждани дела с искове по Кодекса на труда през 2019 г. е 81, като 17 са остатък от 2018 г. и 64 дела са новообразувани. Общо свършените дела за отчетния период са 39 на брой, от които 29 дела – с акт по същество и 10 дела са прекратени по други причини. Производството по 24 дела е приключило до 3 месеца. Останали са несвършени в края на отчетния период 42 дела. Обжалвани са 11 от актовете.

За обезщетение по чл. 200 КТ са разгледани пет дела – едно от които е останало несвършено от предходен период и четири са новообразувани. Свършени са две дела като и двете са приключили с акт по същество. Три дела са останали несвършени в края на отчетния период. Един акт на съда е обжалван пред по-горна инстанция.

По искове на работника и служителя за други обезщетения по КТ при непрекратено ТПО са разгледани две дела, от които едно е останало несвършено от 2018г. и едно дело е новообразувано. Производството по тях е приключило с акт по същество, като едно от делата е приключило в тримесечен срок.Един акт е обжалван пред по-горна инстанция.

По искове за защита срещу незаконно уволнение и искове за отмяна на наложено наказание „забележка“ и „предупреждение за уволнение“ са разгледани 11 дела, от тях едно дело е останало несвършено от предходен период и 10 дела са новообразувани. Свършени са 5 дела, четири от които с акт по същество , а производството по едно дело е прекратено по други причини. Три от делата са приключили в срок до три месеца. Останали несвършени в края на отчетния период са 6 дела. Обжалвани са 2 акта от съответния вид.

**2.ГРАЖДАНСКИ ДЕЛА ОТ АДМИНИСТРАТИВЕН ХАРАКТЕР.**

През отчетния период са разгледани 23 административни дела, от тях 19 са новообразувани и 3 дела са останали несвършено от предходен период, едно дело е получено по подсъдност и едно дело е върнато за ново разглеждане под нов номер. Свършени са 20 дела, четири от които с акт по същество , а производството по шестнайсет дела е прекратено по други причини. 17 от делата са приключили в срок до три месеца. Останали несвършени в края на отчетния период са 3 дела. Обжалвани са 11 акта от съответния вид.

**3.ОБЕЗПЕЧЕНИЯ**

През 2019г са разгледани 16 дела за обезпечения, всички от които са новообразувани. Свършени са 15 дела, от които с акт по същество са приключили 11 дела и по четири дела производството е било прекратено по други причини. Производството по всички дела е приключило в тримесечен срок. Два от актовете на съда са обжалвани пред по-горна инстанция. Едно дело е останало неприключено в края на отчетния период

**4. ЧАСТНИ ПРОИЗВОДСТВА**

През отчетния период са разгледани 844 частни граждански дела. От тях останали несвършени от минал период са 2 дела, новообразувани са 833 дела и 9 дела са получени по подсъдност. Общият брой на свършените дела е 836, от които 793 дела са приключили с акт по същество и по 43 дела производството е било прекратено по други причини. Производството по 812 дела е приключило в тримесечен срок. В края на отчетния период са останали несвършени 8 дела. Един съдебен акт е обжалван пред по-горен съд.

1. **ЧАСТНИ ЗАПОВЕДНИ ПРОИЗВОДСТВА**

Общо за разглеждане през 2019 г. дела по чл. 410 и чл. 417 от ГПК са 2730бр., като 2573 са новообразувани, 146 са получени по подсъдност, и 11 дела са остатък от 2018 година. Приключените дела от този вид са 2722, от които с акт по същество са приключили 2591 дела. По 112 дела производството е прекратено по други причини. Останали несвършени в края на отчетния период са 8 дела. От постановените актове по тези дела са обжалвани 13 броя.

1. **ЧАСТНИ ПРОИЗВОДСТВА – РЕГЛАМЕНТИ**

Общият брой на тези частни граждански дела за разглеждане е 35 през 2019 г., от които 4 дела са останали несвършени от предходен период, 30 са новообразувани и едно дело е продължило под същия номер. Общо свършени са 34 дела. В края на отчетния период е останало несвършено едно дело.Един акт е обжалван пред въззивната инстанция .

**7. ДРУГИ ГРАЖДАНСКИ ДЕЛА**

В Районен съд – Ямбол, през 2019 г. не са разглеждани дела от тази група.

**Видове граждански дела за разглеждане**

**ІІІ. ПРЕКРАТЕНИ ГРАЖДАНСКИ ДЕЛА**

От общия брой разгледани граждански дела в Районен съд Ямбол за 2019 г., 426бр. са прекратени. От тях 37 са приключили със спогодба, а 389 дела са прекратени по други причини. Основните причини за прекратяването на делата, извън постигнатите спогодби, са оттегляне на иска, неизпълнение на дадените от съда указания за отстраняване на нередовности по исковите молби и изпратени по подсъдност на друг съд.

**ІV. НЕПРИКЛЮЧЕНИ ГРАЖДАНСКИ ДЕЛА**

В РС – Ямбол, през 2019г. има неприключени стари 37 бр. дела, 34 от които със срок за разглеждане от една до три години и две дела със срок за разглеждане от три до пет години и по едно дело производството е продължило над пет години. По всички тези дела, съдът е проявявал нужната активност, за приключването им в разумен срок. В резултат на усилията от страна на съда броят на такива дела е относително малък.

**НАКАЗАТЕЛНИ ДЕЛА**

**І. ДВИЖЕНИЕ НА НАКАЗАТЕЛНИТЕ ДЕЛА**

През 2019г общия брой на наказателните дела за разглеждане е бил 1575 бр, от които 141бр. остатък от 2018г, 1433 бр. новообразувани и по едно дело производството е продължило под същия номер. През 2018 г., общия брой на наказателните дела за разглеждане е бил 1507бр., от които 200 бр. остатък от 2017 г. и 1307 бр. - новообразувани. През 2017 г., общия брой на наказателните дела за разглеждане е бил 1888 бр., от които 199 бр. остатък от 2016 г. и 1689 бр. - новообразувани.

Общо приключените наказателни дела през отчетния период са 1371 бр., от тях приключени в тримесечен срок са 1216 бр. или 89%. За 2018г., общо приключените наказателни дела са 1366 бр., от тях приключени в тримесечен срок са 1172 бр. или 86%. За 2017г., общо приключените наказателни дела са 1688 бр. от тях приключени в 3 месечен срок са 1483бр. или 88%.

Видно от данните за отчетния период в сравнение с предходната година се наблюдава леко увеличение на броя на разгледаните и свършени наказателни дела и значително намаляване спрямо 2017г. Същевременно е налице увеличаване на процентното съотношение на приключилите в тримесечен срок дела както спрямо 2018г така и спрямо 2017г

**ІІ. ВИДОВЕ НАКАЗАТЕЛНИ ДЕЛА.**

1. **Наказателни общ характер дела.**

През 2019 г., броят на наказателните общ характер дела за разглеждане беше 423 бр., от които 76 бр. несвършени от 2018 год. и 346 бр. новообразувани. От всичките свършени 341 НОХД, приключили в срок до три месеца са 262 дела или 77 % от общия брой. Със съдебен акт по същество са приключили 131 НОХД. Прекратените дела са 210, като от тях 7 са прекратени, след като са приключили със споразумение за решаване на делото, внесено така от Районна прокуратура - Ямбол /по чл. 382 НПК/ и 191 са прекратени, след като са приключили със споразумение за решаване на делото, след внесен Обвинителен акт /по реда на чл. 384 НПК/. Общо 10 дела са прекратени и върнати на прокуратурата за отстраняване на съществени процесуални нарушения, допуснати в хода на досъдебното производство и 2 дела са прекратени по други причини. В края на периода са останали несвършени 82 дела. 85 съдебни акта са обжалвани пред по-горния по степен съд.

През 2018 г., броят на наказателните общ характер дела за разглеждане беше 555 бр., от които 107 бр. несвършени от 2017 год. и 448 бр. новообразувани и 23 дела са върнати за ново разглеждане под нов номер. От всичките свършени 479 НОХД, приключили в срок до три месеца са 373 дела или 78% от общия брой. Със съдебен акт по същество са приключили 181 НОХД. Прекратените дела са 298, като от тях 10 са прекратени, след като са приключили със споразумение за решаване на делото, внесено така от Районна прокуратура - Ямбол /по чл. 382 НПК/ и 271 са прекратени, след като са приключили със споразумение за решаване на делото, след внесен Обвинителен акт /по реда на чл. 384 НПК/. Общо 10 дела са прекратени и върнати на прокуратурата за отстраняване на съществени процесуални нарушения, допуснати в хода на досъдебното производство и 7 дела са прекратени по други причини. В края на периода са останали несвършени 76 дела. 81 съдебни акта са обжалвани пред по-горния по степен съд.

През 2017 г., броят на наказателните общ характер дела за разглеждане беше 510 бр., от които 80бр. несвършени от 2016 год. и 430 бр. новообразувани. От всичките свършени 403 НОХД, приключили в срок до три месеца са 332 дела или 82% от общия брой. Със съдебен акт по същество са приключили 174 НОХД. Прекратените дела са 229, като от тях 14 са прекратени, след като са приключили със споразумение за решаване на делото, внесено така от Районна прокуратура - Ямбол /по чл. 382 НПК/ и 192 са прекратени, след като са приключили със споразумение за решаване на делото, след внесен Обвинителен акт /по реда на чл. 384 НПК/. Общо 19 дела са прекратени по чл. 249 и чл. 288 от НПК и върнати на прокуратурата за отстраняване на съществени процесуални нарушения, допуснати в хода на досъдебното производство и 4 дела са прекратени по други причини. В края на периода са останали несвършени 107дела. 72 съдебни акта са обжалвани пред по-горния по степен съд.

В сравнение с предходните две години се забелязва значително намаляване на общия брой на наказателните общ характер дела за разглеждане през годината – със 132бр. дела спрямо 2018г и с 87 бр. дела спрямо 2017г. Намаления брой дела за разглеждане от съответната група през отчетния период води до намаляне и на свършените наказателни общ характер дела, които са със 139 бр. дела по-малко спрямо 2018г и с 62бр. дела по-малко в сравнение с 2017г. Налице е запазване на процентното съотношение на приключилите в тримесечен срок дела спрямо 2018г и понижение спрямо 2017г, което се дължи на приетите законодателни промени в НПК и въвеждането на разпоредителното заседание.

**ПО ГЛАВИ ОТ НК**

***По глава ІІ от НК „Престъпления против личността”.***

Общият брой на делата за разглеждане е 35, от които 13 остатък от предходната година и 22 дела постъпили през отчетния период. От тях свършени са 23 дела, по същество с присъда – 17 броя, прекратени общо 6 броя, от които 4 по споразумение. 12 дела са останали несвършени в края на отчетния период

***По глава ІІІ от НК „Престъпления против правата на граждани”.***

От този вид са разгледани 5 дела, две от които са останали несвършени от предходен период и 3 дела са новообразувани. Производството по всички дела е приключило в рамките на отчетния период, като по едно дело е бил постановен акт по същество, а производството по четири дела е било прекратено поради постигнато споразумение.

***По глава ІV от НК „Престъпления против брака, семейството и младежта”.***

Общо за разглеждане са били 18 дела, като от тях 1 е остатък от 2018г. и 17 са новообразувани. Общият брой на свършените дела е 12, от които решени по същество с присъда са 7 бр. Прекратени са 5 дела поради постигнато споразумение. Шест дела са останали несвършени в края на отчетния период.

***По глава V от НК „Престъпления против собствеността”.***

Общият брой на делата за разглеждане е 137, от които 26 остатък от 2018 г. и 111 общо постъпили дела през отчетния период. Общият брой на свършените дела е 105 бр. От тях решени по същество с присъда са 63 бр. дела. Прекратени са 42 дела, от които 37 - след като съдът е одобрил, постигнато между странните споразумение за решаване на делото. Останали несвършени в края на отчетния период са 32 дела.

***По глава VІ от НК „Престъпления против стопанството”.***

Общият брой на делата за разглеждане е 10, от които 1 дело е останало несвършено от предходната година и 9 дела са новообразувани. Общо са приключени 7 броя дела. От тях с присъда по същество е приключило 1 дело и 6 са прекратени като по всички съдът е одобрил, постигнатото между странните споразумение за решаване на делото. Три дела са останали несвършени в края на отчетния период.

***По глава VІІІ от НК „Престъпления против дейността на държавни органи, обществени организации и лица изпълняващи публични функции”.***

Общият брой на делата за разглеждане е бил 9 , като всички са новообразувани. Производството по 6 от делата е приключило през отчетния период, като по 5 дела е постигнато споразумение за решаване на делото и по едно дело производството е прекратено по други причини. Три дела са останали несвършени в края на периода

***По глава ІХ от НК „Документни престъпления”.***

Общият брой на делата за разглеждане е 13, от които 3 са останали несвършени от 2018 г. и 10 бр. дела са новообразувани. Общо свършените дела са 12. От тях 5 дела са решени по същество с присъда, а 6 дела са прекратени поради постигнатото между странните споразумение за решаване на делото и производството по едно дело е прекратено поради други причини. Едно дело е останало несвършено в края на отчетния период.

***По глава Х от НК „Престъпления против реда и общественото спокойствие”.***

Общият брой на разгледаните от тази група дела е 5, Едно дело е останало несвършено от предходен период и 4 са новообразувани. Всички дела са приключени в рамките на отчетния период , като по три от делата е постановен акт по същество и 1 дело е прекратено, като съдът е одобрил, постигнатото между странните споразумение за решаване на делото.

***По глава ХІ от НК „Общоопасни престъпления”.***

Общият брой на разгледаните дела е 191, от които 29бр. от 2018г. и 162 бр. новообразувани. Общо приключените дела са 166, от които 34 с присъда по същество, 132 са прекратени, от които 129 дела, след одобряване на споразумение за решаване на делото. 25 бр. дела са останали несвършени в края на отчетния период

**Видове дела за разглеждане по глави от НК**

1. **Наказателни частен характер дела.**

През 2019 г., броят на наказателните частен характер дела за разглеждане в РС-Ямбол е 38 бр., от които 14 бр. дела са останали несвършени от 2018 год. и 24 бр. дела са новообразуваните През годината са свършени 25 бр. дела от които с акт по същество са приключени 11 дела и по 14 дела производството е прекратено по други причини, като по четири от прекратените дела е постигната спогодба между страните. Останали несвършени в края на отчетния период са 13 дела .

1. **Дела по 78а от НК**

През 2019г са разгледани 47 дела по чл. 78а от НК, от които 4 дела са останали несвършени от 2018г и 43 бр. дела са новообразуваните. Свършени през годината са 41 бр. дела, от които с акт по същество са приключили 37бр. дела и производството по 4 дела е прекратено. Висящи в края на периода са останали шест дела.

**Частни наказателни дела*-съдебно производство:***

През 2019г са разгледани 478 частни наказателни дела. От тях 15 бр. дела са останали несвършени от 2018г и 463 бр. дела са новообразувани. От тях свършени са 469 дела от които с акт по същество 450 бр. дела и по 19 дела производството е прекратено по други причини. В края на отчетния период са останали несвършени 9 бр. дела.

***ЧНД от досъдебно производство:***

- Разгледаните частни наказателни дела за произнасяния в досъдебното производство са 215, като 1 дело е останало несвършено от 2018г., а 214 дела са новообразувани . Производството по всичките дела е приключило в рамките на отчетния период като с акт по същество са приключени са 203, а производството по 12 дела е прекратено.

1. **Административно наказателен характер дела**

През 2019г са разгледани общо 374бр. административно наказателен характер дела. От тях останали несвършени в края на 2018г са били 31 бр. дела и 343 бр. дела са новообразувани. С акт по същество са приключили 244 бр. дела, а производството по 36 бр. дела е било прекратено. В края на периода са останали несвършени 94 бр. дела. Потвърдени са 99 наказателни постановления, отменени са 130 бр. , а изменените наказателни постановления са 15. Съотношението на потвърдени/изменени към отменени НП не е добър атестат за административно-наказателната дейност на органите, чийто актове се обжалват пред ЯРС, като въззивна инстанция.

Най-голям дял от административно наказателните дела са тези за наложени наказания по Закона за движение по пътищата – 203 дела – за разглеждане през годината.

През 2019г приключените наказателни административен характер дела са 280бр. дела , при 298 бр. дела за 2018г и 351бр. дела за 2017г.

**7. Бързи производства.**

Общият брой на бързите производства, постъпили за разглеждане в Районен съд Ямбол през 2019г., е 43 при 78 бр дела за 2017г и 43бр. за 2017г.

**8. Съкратено съдебно следствие.**

Свършените НОХД дела с прилагането на съкратено съдебно следствие за 2019г са 32 броя дела при 48 дела за 2018 г. и 96 бр. дела за 2017г. Видно от посочените цифри е налице значително намаляване на броя наказателни дела при които е проведено съкратено съдебно следствие.

**ІІ. Структура на осъдената престъпност**

През 2019 г. структурата на осъдената престъпност по глави от НК съгласно таблицата за отчет на наказателните дела е както следва:

***По Глава ІІ от НК „Престъпление против личността”.***

През отчетния период общо съдените лица са 24, оправдани са 5 лица няма. През 2018г съдените лица са 22 ,няма оправдани лица. През 2017г съдените лица са 99, оправдани – 2.

Осъдените лица през 2019г. за този вид престъпления са общо 17 лица На наказание „Лишаване от свобода до три години” са осъдени 12 лица, а от тях 6 са с наложено наказание при условията на чл. 66 НК. Едно лице е осъдено на лишаване от свобода над три години. Три от осъдените лица са с наложено наказание „глоба” и на едно лице е наложено наказание „Пробация“. От общо осъдените лица по тази глава от НК на 4 са наложени наказания след като съдът е одобрил, постигнатото между странните споразумение за решаване на делото, по реда на чл. 381/384 НПК. Оправдани са пет лица.

Осъдените лица през 2018г. за този вид престъпления са общо 22 лица На наказание „Лишаване от свобода до три години” са осъдени 11 лица, а от тях 9 са с наложено наказание при условията на чл. 66 НК. Три от осъдените лица са с наложено наказание „глоба” и на 8 лица е наложено наказание „Пробация“.От общо осъдените лица по тази глава от НК на 9 са наложени наказания след като съдът е одобрил, постигнатото между странните споразумение за решаване на делото, по реда на чл. 381/384 НПК.

Осъдените лица през 2017г. за този вид престъпления са общо 22, от които три лица са непълнолетни. На наказание „Лишаване от свобода до три години” са осъдени 15 лица, а от тях 12 са с наложено наказание при условията на чл. 66 НК. Две от осъдените лица са с наложено наказание „Лишаване от свобода от 3 до 15 години”. На 2 лица е наложено наказание „Пробация” и на едно лице е наложено друго наказание.От общо осъдените лица по тази глава от НК на 4 са наложени наказания след като съдът е одобрил, постигнатото между странните споразумение за решаване на делото, по реда на чл. 381/384 НПК. Оправдани са две лица.

Видно от данните за отчетния период в сравнение с предходните две години е налице запазване на този вид престъпност в региона

***По Глава ІІІ от НК „Престъпления против правата на гражданите”.***

През отчетния период са съдени и осъдени шест лица по тази глава от НК. И на шестте лица е наложено наказание до три години лишаване от свобода с приложение на института на условното осъждане. На пет от лицата е наложено наказание, след като съдът е одобрил, постигнатото между странните споразумение за решаване на делото, по реда на чл. 381/384 НПК.

През 2018г е съдено и осъдено едно лице по тази глава от НК. Наложено му е наказание „пробация“, след като съдът е одобрил, постигнатото между странните споразумение за решаване на делото, по реда на чл. 381/384 НПК.

През 2017г общо съдените лица по тази глава от НК, са 4. Осъдени са две лица едно от които на лишаване от свобода до три години с приложение на института на условното осъждане и на едно лице е наложено наказание пробация. За едно от лицата е наложено наказание след като съдът е одобрил, постигнатото между странните споразумение за решаване на делото, по реда на чл. 381/384 НПК.

След спад през 2018г. на съдените и осъдени лица за престъпления по глава трета от НК през отчетния период е налице връщане и увеличаване на стойностите от 2017г .

***По Глава ІV от НК „Престъпления против брака, семейството и младежта”.***

През отчетния период общо съдените и осъдени лица по тази глава от НК, са 12. На 2 от осъдените лица е наложено наказание „Лишаване от свобода до три години” с приложение на разпоредбата на чл. 66 НК. На осем лица е наложено наказание „Пробация” и на две лица са наложени други наказания. На четири от лицата наложените наказания са в резултат ва одобряване на споразумение по реда на чл. 381/384 НПК.

През 2018г общо съдените лица по тази глава от НК, са 17. Осъдени са 16 лица. На 2 от осъдените лица е наложено наказание „Лишаване от свобода до три години” с приложение на разпоредбата на чл. 66 НК. На четири лица е наложено наказание глоба, на осем лица е наложено наказание „Пробация” и на две лица са наложени други наказания. По тази глава няма наложени наказания при одобряване на споразумение по реда на чл. 381/384 НПК.

През 2017г общо съдените и осъдени лица по тази глава от НК, са 15. На 6 от осъдените лица е наложено наказание „Лишаване от свобода до три години” с приложение на разпоредбата на чл. 66 НК. На две лица е наложено наказание глоба, на четири лица е наложено наказание „Пробация” и на три лица са наложени други наказания. От общо осъдените лица по тази глава от НК, на 6 лица е наложено наказание при одобряване на споразумение по реда на чл. 381/384 НПК.

Видно от данните за отчетния период в сравнение с предходните две години е налице намаляване на броя на съдените и осъдени лица за този вид престъпления.

***По Глава V от НК „Престъпление против собствеността”.***

През отчетния период общо съдените лица за престъпления по Глава V от НК са 127, от които 1 е оправдани . Общо осъдените лица за този вид престъпления са общо 120, в това число и 13 непълнолетни лица. На „Лишаване от свобода до три години” са осъдени 89 лица, а от тях 40 са с отложено от изтърпяване наказание при условията на чл. 66 НК. Шест лица са с наложено наказание „Лишаване от свобода от три до петнадесет години”. На 4 лица е наложено наказание „Глоба”, на 21 – наказание „Пробация”. От общо осъдените лица по тази глава от НК, на 50 са наложени наказания при одобряване на споразумение по реда на чл. 381/384 НПК.

През 2018г общо съдените лица за престъпления по Глава V от НК са 173, от които 4 са оправдани . Общо осъдените лица за този вид престъпления са общо 156, в това число и 11 непълнолетни лица. На „Лишаване от свобода до три години” са осъдени 132 лица, а от тях 59 са с отложено от изтърпяване наказание при условията на чл. 66 НК. Шест лица са с наложено наказание „Лишаване от свобода от три до петнадесет години”. На 4 лица е наложено наказание „Глоба”, на 8 – наказание „Пробация” и на две лица –друго наказание. От общо осъдените лица по тази глава от НК, на 54 са наложени наказания при одобряване на споразумение по реда на чл. 381/384 НПК.

През 2017г общо съдените лица за престъпления по Глава V от НК са 169, от които 10 са оправдани . Общо осъдените лица за този вид престъпления са общо 150, в това число и 18 непълнолетни лица. На „Лишаване от свобода до три години” са осъдени 130 лица, а от тях 62 са с отложено от изтърпяване наказание при условията на чл. 66 НК. Едно лице е с наложено наказание „Лишаване от свобода от три до петнадесет години”. На 4 лица е наложено наказание „Глоба”, а на 15 – наказание „Пробация”. От общо осъдените лица по тази глава от НК, на 59 са наложени наказания при одобряване на споразумение по реда на чл. 381/384 НПК.

Видно от посочените по-горе данни е налице значителен спад спрямо предходните две години на съдените и осъдени лица за този вид престъпления.

***По Глава VІ от НК „Престъпления против стопанството”.***

През отчетния период общо съдените и осъдени лица за този вид престъпления са 7. На „Лишаване от свобода до три години” са осъдени четири лица, всички с приложение на чл. 66 НК, а на 3 лица е наложено наказание „Пробация”. От общо осъдените лица по тази глава от НК, на 6 са наложени наказания, при одобряване на споразумение по реда на чл. 381/384 НПК.

През 2018г общо съдените и осъдени лица за този вид престъпления са 25. От общо осъдените, на „Лишаване от свобода до три години” са 22 лица, от които 17 лица с приложение на чл. 66 НК, а на 3 лица е наложено наказание „Пробация”. От общо осъдените лица по тази глава от НК, на 20 са наложени наказания, при одобряване на споразумение по реда на чл. 381/384 НПК.

През 2017г осъдените лица за този вид престъпления са общо 14. От общо осъдените, на „Лишаване от свобода до три години” са 12 лица, всички с приложение на чл. 66 НК, а на 2 е наложено наказание „Пробация”. От общо осъдените лица по тази глава от НК, на 13 са наложени наказания, при одобряване на споразумение по реда на чл. 381/384 НПК.

Видно от данните за отчетния период в сравнение с предходната година и с 2017, е налице значителен спад на броя на съдените и осъдени лица за този вид престъпност.

***По Глава VІІІ от НК „Престъпления против дейността на държавни органи, обществени организации и лица, изпълняващи публични функции”.***

През 2019г за този вид престъпления са съдени и шест лица. Осъдени са пет, в това число един непълнолетен. На три от тях са наложени наказания до три години лишаване от свобода. На две лица е наложено наказание глоба. От общо осъдените лица по тази глава от НК, на 4 са наложени наказания при одобряване на споразумение по реда на чл. 381/384 НПК.

През 2018г е съдено и осъдено едно лице, като му е наложено наказание до три години лишаване от свобода.

През 2017г са съдени и осъдени седем лица. На три от тях са наложени наказания до три години лишаване от свобода, като спрямо две от тях е приложен института на условното осъждане. На едно лице е наложено наказание глоба и на три лица – наказание „пробация“. От общо осъдените лица по тази глава от НК, на 5 са наложени наказания при одобряване на споразумение по реда на чл. 381/384 НПК.

Видно от изложените по-горе данни се наблюдава значително увеличение на броя на съдените и осъдени лица за този вид престъпления в сравнение с 2018г и запазване на нивото от 2017г.

***По Глава ІХ от НК „Документни престъпления”.***

През отчетния период общо съдените лица за този вид престъпления са 16. Осъдени са петнайсет лица. На „Лишаване от свобода до три години” са осъдени 3лица като спрямо тях е приложен чл. 66 НК , на 5 лица е наложено наказание „Глоба”, а на 7 – „Пробация”. От общо осъдените лица по тази глава от НК, на 5 са наложени наказания при одобряване на споразумение по реда на чл. 381/384 НПК.

През 2018г съдените и осъдени лица са 18, от които на „Лишаване от свобода до три години” са осъдени 9 лица като спрямо 7 от тях е приложен чл. 66 НК , на 2 лица е наложено наказание „Глоба”, а на 7 – „Пробация”. От общо осъдените лица по тази глава от НК, на 11 са наложени наказания при одобряване на споразумение по реда на чл. 381/384 НПК.

Осъдените лица през 2017 г. за този вид престъпления са общо 13, от които на „Лишаване от свобода до три години” с приложение на чл. 66 НК са осъдени 4 лица, на 4 лица е наложено наказание „Глоба”, а на 5 – „Пробация”. От общо осъдените лица по тази глава от НК, на 9 са наложени наказания при одобряване на споразумение по реда на чл. 381/384 НПК.

Видно от данните за отчетния период е налице запазване на тенденцията от предходните две години.

***По Глава Х от НК „Престъпление против реда и общественото спокойствие”.***

През 2019г общо съдени и осъдени за този вид престъпления са 6 лица. От тях на „Лишаване от свобода до три години” са осъдени 2 лица, като спрямо едно от тях е приложен института на условното осъждане. На четири лица е наложено наказание „пробация“ От общо осъдените лица по тази глава от НК, на 3 са наложени наказания при одобряване на споразумение по реда на чл. 381/384 НПК

През 2018г. съдени и осъдени за този вид престъпления са общо 4 лица, в това число и един непълнолетен. От тях на „Лишаване от свобода до три години” е осъдено 1 лице, като спрямо него тях е приложен института на условното осъждане. Едно лице е осъдено на глоба и на едно лице е наложено наказание „друго наказание“. От общо осъдените лица по тази глава от НК, на 2 са наложени наказания при одобряване на споразумение по реда на чл. 381/384 НПК

През 2017г. осъдени за този вид престъпления са общо 5 лица, от които на „Лишаване от свобода до три години”са осъдени 2 лица, като спрямо едно от тях е приложен института на условното осъждане. Две лица са осъдени на глоба и на едно лице е наложено наказание „пробация“. От общо осъдените лица по тази глава от НК, на 2 са наложени наказания при одобряване на споразумение по реда на чл. 381/384 НПК

Видно от данните за отчетния период е налице запазване на броя на съдените и осъдени лица за този вид престъпления спрямо 2017 и 2016г

***По Глава ХІ от НК „Общоопасни престъпления”.***

През 2019г общо съдените лица са 168, при 272 лица за 2018г и 191 лица за 2017г.

Осъдените лица през 2019 г. за този вид престъпления са общо 165 лица. От общо осъдените на „Лишаване от свобода до три години” са осъдени 141 лица, а от тях 1121 са с приложение на чл. 66 НК. На 19 лица е наложено наказание „Глоба”, на три лица – наказание „пробация“ и на две лица е наложено друго наказание. От общо осъдените лица по тази глава от НК на 126 са наложени наказания при одобряване на споразумение по реда на чл. 381/384 НПК. Три лица са оправдани.

През 2018г съдените лица за този вид престъпления са 272. Осъдени са 265 лица. От общо осъдените на „Лишаване от свобода до три години” са осъдени 225 лица, а от тях 183 са с приложение на чл. 66 НК. На 40 лица е наложено наказание „Глоба”. От общо осъдените лица по тази глава от НК на 205 са наложени наказания при одобряване на споразумение по реда на чл. 381/384 НПК. Три лица са оправдани.

Осъдените лица през 2017 г. за този вид престъпления са общо 180 от които 4 лица са непълнолетни. От общо осъдените на „Лишаване от свобода до три години” са осъдени 138 лица, а от тях 107 са с приложение на чл. 66 НК. На 40 лица е наложено наказание „Глоба”, а на 1 – „Пробация”. На едно лице е наложено друг вид наказание. От общо осъдените лица по тази глава от НК на 118 са наложени наказания при одобряване на споразумение по реда на чл. 381/384 НПК. Две лица са оправдани.

Налице е значително намаляване на броя на съдените и осъдени лица за най-масовия вид престъпност в съдебния район спрямо 2018г.

**ІІІ. Брой на осъдените лица**

През 2019 г. общият брой на съдените лица по НОХД в РС - Ямбол е 372. От тях 6 лица са оправдани, осъдените лица са 353 , в това число 15 непълнолетни. На 262 лица е наложено наказание „Лишаване от свобода до три години”, като от тях спрямо 183 лица е приложен института на условното осъждане. На 7 лица е наложено наказание „Лишаване от свобода от три до петнадесет години”. На 33 е наложено наказание „Глоба”, на 47 – „Пробация”, а на 4 лица са наложени други видове наказания по НК. 207 от осъдените лица са получили наказание, при одобряване на споразумение по реда на чл. 381/384 НПК

През 2018 г. общият брой на съдените лица по НОХД в РС - Ямбол е 534. От тях 7 лица са оправдани, осъдените лица са 508 , в това число 12 непълнолетни. На 403 лица е наложено наказание „Лишаване от свобода до три години”, като от тях спрямо 278 лица е приложен института на условното осъждане. На 6 лица е наложено наказание „Лишаване от свобода от три до петнадесет години”. На 52 е наложено наказание „Глоба”, на 43 – „Пробация”, а на 4 лица са наложени други видове наказания по НК. 304 от осъдените лица са получили наказание, при одобряване на споразумение по реда на чл. 381/384 НПК

През 2017 г. общият брой на съдените лица по НОХД в РС - Ямбол е 451. От тях 15 лица са оправдани, осъдените лица са 408, в това число 25 непълнолетни. На 311 лица е наложено наказание „Лишаване от свобода до три години”, като от тях спрямо 207 лица е приложен института на условното осъждане. На 3 лица е наложено наказание „Лишаване от свобода от три до петнадесет години”. На 55 е наложено наказание „Глоба”, на 34 – „Пробация”, а на 5 лица са наложени други видове наказания по НК. 217 от осъдените лица са получили наказание, при одобряване на споразумение по реда на чл. 381/384 НПК.

Видно от изложените по-горе данни е налице значително намаляване броят на съдените, съответно осъдени лица в РС – Ямбол спрямо предходните две години.

Броят на осъдените лица с наложени наказания „Лишаване от свобода до три години” е намалял спрямо 2018г със 141 лица и спрямо 2017г – с 49 лица. Броят на наложените наказания от този вид, при които изтърпяването е отложено при условията на чл. 66 НК е намалял спрямо 2018г с 95 и с 24 спрямо 2017г. Броят на наложените наказания „лишаване от свобода над 3 до 15 години е проявил устойчивост през разглеждания три годишен период. Броят на наложените наказания „Пробация” е с 4 бр. повече спрямо 2018 г. и с 13 повече спрямо 2017г.Наложените наказания глоба са със 19 по-малко спрямо 2018 и с 22 по-малко спрямо 2017г. При „Другите“ наказания е налице устойчивост през годините

Броят на наложените наказания при одобряване на споразумение по реда на чл. 381/384 НПК през отчетния период е намалял с 97 спрямо 2018г и с 10 – спрямо 2017г.

**ІV. Общ брой присъди. Влезли в сила присъди.**

През 2019 г., в Районен съд – Ямбол са разгледани общо 423 НОХД. Свършените наказателни дела от общ характер през отчетния период за 431. Постановени са 329 съдебни акта /присъди и определения по споразумения за решаване на делото/ от които 449 осъдителни и 13 оправдателни акта.

През 2018 г., в Районен съд – Ямбол са разгледани общо 555 НОХД. Свършените наказателни дела от общ характер през отчетния период за 479. Постановени са 462 съдебни акта /присъди и определения по споразумения за решаване на делото/ от които 449 осъдителни и 13 оправдателни акта

През 2017 г., в Районен съд – Ямбол са разгледани общо 510 НОХД. Свършените наказателни дела от общ характер през отчетния период за 403. Постановени са 380 съдебни акта /присъди и определения по споразумения за решаване на делото/ от които 371 осъдителни и 9 оправдателни акта.

През отчетния период са влезли в сила са 340 присъди и определения по споразумения .

През 2019 г. съдебните състави на РС – Ямбол, са постановили 5 оправдателни присъди по НОХД, 5 оправдателни присъди по НЧХД и две оправдателни решения по НАХД по 78а НК, като единайсет от актовете са обжалвани и протестирани. По шест от делата присъдите са потвърдени от въззивния съд една от присъдите е частично отменена с постановяване на осъдителна присъда от страна на въззивния съд в отменената част. Две присъди са отменени, като делото в първия случай е върнато на ЯРП за доразследване, а във втория- е върнато на ЯРС за ново разглеждане от друг съдебен състав. Една въззивна жалба е оттеглена и по две от делата все още няма произнасяне от горната инстанция. Към настоящия момент седем от постановените оправдателни присъди са влезли в сила. Основанията за оправдаване на подсъдимите по делата са недоказаност на обвинението, както и несъставомерност на деянието от обективна или субективна страна. По част от делата, съдът е установил по време на съдебното следствие, фактическа обстановка, различна от описаната в обвинителния акт, което е довело до недоказаност на обвинението. От анализа на причините за постановяване на оправдателните присъди, се налага извода, че това се дължи основно на непрецизна работа на разследващите органи в конкретното досъдебно производство при установяване на релевантни факти, касаещи съставомерността на деянието и неговата доказаност, както и на неправилна юридическа преценка на събраните при разследването доказателства.

**V. Дела със значителен обществен интерес.**

През 2019 г., при зададените от ВСС критерии, в РС – Ямбол, не са постъпили дела със значителен обществен интерес.

**VІ. ПРЕКРАТЕНИ НАКАЗАТЕЛНИ ДЕЛА**

От общия брой разгледани наказателни дела в Районен съд Ямбол за 2019 г., 295 бр. са прекратени. От тях 198 са приключили със споразумение по реда на чл. 382-384 НПК, четири наказателни частен характер дела са приключили със спогодба, 11 дела са върнати на прокуратурата за доразследване и 82 са прекратени по други причини. Основните причини за прекратяването на делата, извън постигнатите споразумения, са допуснати отстраними съществени процесуални нарушения в хода на досъдебното производство, оттегляне на тъжбата или постигане на спогодба по НЧХД , недопустима жалба по НАХД, изпращане на дела по подсъдност на други съдилища.

**VІІ. НЕПРИКЛЮЧЕНИ НАКАЗАТЕЛНИ ДЕЛА**

В РС – Ямбол, в края на отчетния период са останали несвършени 204 наказателни дела. От тях с изтекъл срок от първото образуване на делото до три месеца са 69 дела; от три до 6 месеца –13 дела, от шест месеца до една година 17 дела и над 1 година – 11 дела. Основната причина за продължителност на делата със срок за разглеждане над една година са трудности при призоваване на свидетели, чието постоянно местопребиваване е зад граница, неявяване на страни поради заболяване или служебна ангажираност на процесуалните представители, изменение на обвинението в хода на съдебното следствие, невъзможност за намиране на специалисти за изготвяне на специфични най-често комплексни експертизи. Причините за забавянето на тези дела са изцяло обективни , като съдебните състави са проявявали нужната активност за срочното им приключване. Именно в резултат на проявените усилия от страна на съда броят на такива дела е относително малък.

**ОБЖАЛВАНИ АКТОВЕ ПО ГРАЖДАНСКИ И НАКАЗАТЕЛНИ ДЕЛА, РАЗГЛЕЖДАНИ В РС - ЯМБОЛ**

**І. Обжалвани присъди и решения.**

1. Общо обжалвани решения и присъди.

Общо обжалвани през 2018 г., са 407 решения и присъди, постановени от съдиите от РС – Ямбол. От тях решения по граждански дела 164 и 243 решения и присъди по наказателни дела.

2. Върнати от въззивна и касационна инстанция.

През отчетния период са върнати от въззивна и касационна инстанция 263 съдебни акта. От тях 187 или 71.10% са потвърдени, 37 или 14.07% са оставени в сила в една част и отменени в друга, поради нарушение на материалния или процесуалния закон и 39 или 14.83% са отменени.

2.1.Върнати от въззивна и касационна инстанция решения по граждански дела са 103. От тях 63 или 61.17% са потвърдени, 21 или 20.38% са оставени в сила в една част и отменени в друга, поради нарушение на материалния или процесуалния закон и 19 или 18.45% са отменени.

2.2. Върнати от въззивна и касационна инстанция решения и присъди по наказателни дела са 160. От тях 125 или 78.13% са потвърдени, 15 или 9.37 % са оставени в сила в една част и отменени в друга, поради нарушение на материалния или процесуалния закон и 20 или 12.50 % са отменени.

**ІІ. Обжалвани определения.**

1. Общо обжалвани определения.

Общо обжалвани през 2019 г., са 103 определения, постановени от съдиите от РС – Ямбол. От тях 47 определения по граждански дела и 63 определения по наказателни дела.

2. Върнати от въззивна и касационна инстанция.

През отчетния период са върнати от въззивна и касационна инстанция 80 съдебни акта. От тях 68 или 85.00% са потвърдени, 2 или 2.50% са оставени в сила в една част и отменени в друга, поради нарушение на материалния или процесуалния закон и 10 или 12.50% са отменени.

2.1.Върнати от въззивна и касационна инстанция определения по граждански дела са 27. От тях 20 или 74.07 % са потвърдени и 1 или 3.70% са оставени в сила в една част и отменени в друга, поради нарушение на материалния или процесуалния закон и 4 или 14.81% са отменени

2.2. Върнати от въззивна и касационна инстанция определения по наказателни дела са 53 От тях 48 или 90.57 % са потвърдени, 1 или 1.88% са оставени в сила в една част и отменени в друга, поради нарушение на материалния или процесуалния закон и 4 или 7.55 % са отменени.

**2**

**АНАЛИЗ НА РАБОТАТА В РС – ЯМБОЛ**

**І. Анализ на работата на съдиите в РС – Ямбол**

Основните проблеми, който стояха за решаване, пред съдиите от гражданско отделение в РС – Ямбол през отчетния период, бяха спазване на установените процесуални срокове за разглеждане и решаване на делата при намаления състав, в който бяха принудени да работят, поради командироването през целия отчетен период на един граждански съдия в ЯОС и наличието на вакантна бройка две трети от периода. Въпреки това съдиите от гражданско отделение успяха да запазят високия процент на делата, приключили в тримесечен срок. Налице е запазване и на качеството на постановените съдебни актове , за което свидетелства високия процент на потвърдените решения, върнали се от въззивна проверка.

Основният проблем, който стоеше пред съдиите от наказателно отделение в РС – Ямбол отново беше свързан с трудността от намиране на вещи лица със специфични знания, необходими за изготвяне на експертизи или участие в комплексни такива. Въведеното през 2017г открито разпоредително заседание и необходимостта от насрочване в едномесечен срок след разпоредителното заседание на първото заседание по общия ред доведе до неритмичност на графиците за заседателните дни, нерядко необходимост от насрочване на дела в дни , различни от заседателните и като цяло значително увеличи сроковете за разглеждане на наказателните дела от общ характер. Въпреки затрудненията в тази насока, съдиите от наказателно отделение на РС – Ямбол и през текущата година показаха висок процент на делата, приключили в тримесечен срок, като същевременно запазиха процента на потвърдените от въззивен и касационен контрол съдебни актове.

**ІІ. Натовареност на съдиите в РС – Ямбол**

Средната щатна натовареност на съдиите в РС - Ямбол, спрямо броя на всички дела за разглеждане в РС – Ямбол през 2019 г. е 39.22 дела месечно /6589 дела за разглеждане и 14 щатни бройки съдии/. Спрямо свършените дела е 35.48

Действителната натовареност /при отработени 125 човекомесеца/, спрямо броя на разгледаните дела в съда през 2019 г. е 52.71 дела месечно за разглеждане на съдия /за сравнение за 2018г – 53.76 дела и 2017 – 49.43 дела месечно /. Действителната натовареност през 2019 г., спрямо броя на приключените дела в съда е 47.68 дела месечно разгледани от съдия /като през 2018г същата е била 49.19 дела месечно, а през сравнение за 2017г.- 45.91 дела/.

В Гражданско отделение на РС – Ямбол, бяха определени общо 7 състава, като през целият отчетния период работиха 5 и по-малко състави. С оглед относително изравняване натовареността на всички съдии, през целия отчетен период Заявленията за издаване на заповеди за изпълнение в производството по чл. 410 от ГПК, се разглеждаха от съдиите от Наказателно отделение. При това положение, действителната месечната натовареността на съдиите от гражданско отделение през 2019 г., спрямо броя на гражданските дела за разглеждане, без тези по чл. 410 ГПК, разгледани от съдии от наказателно отделение – 2197 бр. дела, е 54.17 дела месечно на съдия, а спрямо броя на всички свършени /2190бр./ е 42.11 дела месечно на съдия.

В наказателно отделение на РС – Ямбол, бяха определени общо 7 състава, като през по-голяма част от отчетен период работиха 6 и по-малко състави, поради ползване от съдия Несторова на отпуск за отглеждане на малко дете. Натовареността на съдиите от наказателно отделение по щат, спрямо общия брой на всички наказателни дела за разглеждане за 2019 г. е 18.75 дела месечно на съдия, а натовареността по щат на наказателните съдии спрямо свършените наказателни дела през 2019 г. е 16.32 дела месечно на съдия. Общата действителна натовареност на съдиите от наказателно отделение спрямо общия брой на всички разгледани от тях дела за 2019 г. /наказателни и ЧГД по чл. 410 ГПК – общо 2197бр. / е 51.67 дела месечно на съдия, а спрямо свършените дела през 2019 г. /общо 2190бр. дела / е 48.78 дела месечно на съдия.

**ІІІ. Служба „Държавно съдебно изпълнение” в Районен съд – Ямбол**

През отчетения период в РС – Ямбол, работиха четирима ДСИ /в това число и Ръководител на служба ДСИ

Образуваните дела в служба ДСИ при ЯРС през 2019 г са 1399 дела, при 1275 дела за 2018 г. и 1588 дела за 2017 г. Общият брой на несвършените изпълнителни дела служба ДСИ при ЯРС към края на отчетения период са 5586 дела, включително и образувани в предходни периоди, при 5343 дела за 2018г и 4640 бр. дела за 2017 г.

Общо свършените от ДСИ при Районен съд Ямбол за 2019г изпълнителни дела са 1156 бр. , от които от които 690 бр. прекратени поради реализиране на вземането, 398 бр. са прекратени по други причини и 68 бр. изпратени на друг съдебен изпълнител.

За да се анализира работата на служба „Държавно съдебно изпълнение“ при ЯРС е необходимо да се направи сравнение за показателите от предходните години както следва:

* Свършените дела от ДСИ при Районен съд Ямбол за 2018 г. са 821бр., от които 573 бр. прекратени поради реализиране на вземането, 216 бр. са прекратени по други причини и 32 бр. изпратени на друг съдебен изпълнител.
* Свършените дела от ДСИ при Районен съд Ямбол за 2017 г. са 947 бр., от които 419 бр. прекратени поради реализиране на вземането, 347 бр. са прекратени по други причини и 181 бр. изпратени на друг съдебен изпълнител.

При осъществяване на своята дейност ДСИ през изминалата 2019 г. са извършили 2 публични продажби на движими вещи, 49 публични продажби на недвижими имоти по изпълнителни дела. Извършени са и два въвода във владение.

Срещу действията на ДСИ през отчетения период са подадени 7 жалби, от които е уважена само една.

Постъпленията през 2019г. в служба „Държавно съдебно изпълнение“ при ЯРС са 720 063лв. от които са изплатени на взискатели 658 586 лева. За сравнение постъпленията от дейността на службата за 2018 г. са били 734090 лв., а през 2017 г. – съответно - 1 128 521 лв.

Видно от горепосочените цифри се наблюдава леко увеличение на броя на образуваните изпълнителни дела спрямо 2018 г. и спад спрямо 2017 г. Увеличение се наблюдава и при броя на прекратените дела поради удовлетворяване на взискателите и цялостно реализиране на вземането. Относително постоянният брой новообразувани дела през последните години показва запазване на тенденцията за пренасочване на взискатели от ЧСИ към ДСИ при РС – Ямбол. През 2019 г. се наблюдава двойно увеличение на делата, които са преместени от ДСИ при РС – Ямбол при други ЧСИ или ДСИ, но същото е три пъти по-малко в сравнение с това през 2017г. Всички гореизложени резултати се дължат на бързите целесъобразни и качествени действия на съдебните изпълнители и деловодители в служба „Държавно съдебно изпълнение“ при ЯРС.

Предоставеният отдалечен достъп до електронния регистър на БНБ за банковите сметки и сейфове на физически и юридически лица и достъп до НАП до регистър на трудови договори допринесоха до по – голяма оперативност и ефикасност в процеса на работа на служба „Държавно съдебно изпълнение“ при ЯРС.

**ІV. Съдии по вписванията в Районен съд – Ямбол**

През 2019 год .в Ямболски районен съд работиха трима съдии по вписвания-Калина Кръстева, Мариана Славова и Недялка Гайдарова, при запълнен изцяло щат.

За периода от 02.01.2019г. до 31.12.2019г.съдиите по вписванията са извършили 8522 бр. вписвания отбелязвания и заличавания, съгласно изискванията на Правилника за вписванията и Закона за собствеността и са постановили 10 бр.отказа.

Издадени са 2900 бр. удостоверения, 720 бр. заверени преписа и 1594 бр.незаверени преписа/общо 2314 бр. преписа/,справки общо653 бр.включително и за държавни органи. Общия брой удостоверения, преписи и справки е 5867 бр.

В сравнение с предходните години 2017 и 2018, през 2019 година се отчита незначителен спад в броя на вписванията, отбелязванията и заличаванията и на броя на издадените преписи и удостоверения.

Видно от горе посочените цифри обема на работа на съдиите по вписванията при ЯРС е доста натоварен и поради факта, че съдията по вписванията трябва да се произнесе в рамките на работния ден по всички постъпили дела без оглед на сложността и обема им. Наблюдава се тенденция да постъпват по-малък на брой актове, но отнасящи се за много на брой недвижими имоти.

С оглед на същността на производството и необходимостта от незабавно произнасяне, съдиите по вписванията при ЯРС са натоварени и работят интензивно.

**V. Бюро „Съдимост” в РС – Ямбол**

През 2019 г. в Бюро „Съдимост” при Районен съд Ямбол са издадени 7987 броя свидетелства за съдимост и 2298 броя справки за съдимост. Тези документи, като правило се издават в деня на подаване на заявлението за лицата, родени в населени места от съдебния район на ЯРС, или най-късно на следващия – за лицата, родени в населени места от други съдебни райони.

През 2018 г. в Бюро „Съдимост” при Районен съд Ямбол са издадени 9688 броя свидетелства за съдимост и 2228 броя справки за съдимост.

През 2017 г. в Бюро „Съдимост” при Районен съд Ямбол са издадени 12763 броя свидетелства за съдимост и 3869 броя справки за съдимост.

СГРАДЕН ФОНД И ТЕХНИЧЕСКА ОБЕЗПЕЧЕНОСТ СГРАДА

Районен съд Ямбол се помещава в сградата на Съдебна палата гр.Ямбол, находяща се на ул. “Жорж Папазов“ № 1. Всички кабинети, деловодства и канцеларии са оборудвани с необходимата за дейността им техника и мебелировка.

Необходимо е да бъде подменена старата дограма на четвъртия етаж на сградата с нова, която ще даде възможност за по-добра шумо - и топло изолация, а последното е свързано и с понижение на разходите за отопление и охлаждане. По направеното в тази насока предложение до ВСС няма произнасяне.

СЪСТОЯНИЕ НА ИНФОРМАЦИОННАТА СИСТЕМА В РАЙОНЕН СЪД - ЯМБОЛ ЗА 2019 ГОДИНА.

В Районен съд - Ямбол са компютризирани всички работни места. Компютризирани са и работните места в четирите съдебни зали, в обучителната зала, стаята за работа с класифицирана информация, както и тези в стаите за четене на дела. Броят на работните точки в мрежата на ЯРС, включително сървърите и мрежовите принтери, към този момент е 66. В нея работят 2 бр. 64-битови сървъра - 1 бр. 64-bit Dell PowerEdge T320, закупен през 2013 г., осигуряващ работата на АИС „Бюра съдимост", и 1 бр. 64-bit Dell PowerEdge 2950, предоставен за нуждите на РС - Ямбол по проект на програма ФАР BG-2004/016-711.08.01, на който работят деловодните системи на Районен съд и Държавното съдебно изпълнение, правно-информационната система и счетоводният софтуер. В Районен съд - Ямбол работят две мрежови високопроизводителни копирни машини - Xerox WC 5335 /закупени съответно през 2013 и 2016 г./, които не могат да покрият напълно, нарасналите обеми от копиране и сканиране в Районен съд - Ямбол. Всички работни места в гражданско и наказателно деловодства са оборудвани със скенери за въвеждане на сканирани копия от постъпващите по делата документи.

Информационните системи, работещи в РС - Ямбол:

1. Система за управление на съдебните дела - САС „Съдебно деловодство", разработка на „Информационно обслужване" - ЕАД - клон Варна;
2. Система за случайно разпределение на делата, разработена от „Смарт Системс 2010“ по задание на ВСС;
3. Единна система за издаване на свидетелства за съдимост АИС „Бюра съдимост" на КОНСОРЦИУМ "ЛИРЕКС БГ" ООД- "ИНДЕКС-БЪЛГАРИЯ" ООД;
4. Програмна система „JES" на доц. Еди Чакъров за управление движението на делата на ДСИ;
5. Система за автоматизиране на плащанията по изпълнителни дела NForce, разработена от Нотарис ЕООД;
6. Сиела - правно-информационна система;
7. WEB базирана система за отдалечен достъп на адвокати до информация по дела.

Внедрените информационни системи и софтуер:

1. През октомври месец 2018г. бе внедрено използването на електронни справки с ограничен достъп до услугите на НАП
2. От август месец 2019г. правно – информационната система Lakorda бе заменена с Ciela.
3. През декември месец 2017г. бе внедрен модул “Електронни справки към Регистъра на банковите сметки и сейфове” към програмна система “JES”
4. САС „Съдебно деловодство" е внедрена в РС - Ямбол от март 2005 г. и към настоящия момент тя обхваща почти всички дейности по управление движението на съдебните дела. В системата се въвеждат всички данни, необходими за статистическите отчети на съда, разпечатват се основните изходящи документи, свързани с движението на делата, както и справките, касаещи това движение. Чрез технологията „Електронна папка" в системата се включват всички входящи документи по делата и всички протоколи от заседания и актове на съда. За публикуването на тези актове на web-страницата на съда в интернет се използва също САС „Съдебно деловодство. Чрез САС „Съдебно деловодство", на принципа на случайното разпределение, се определят съдебните заседатели по наказателни дела разглеждани от ЯРС. През март 2014 г. деловодната система на РС Ямбол беше включена към Единната система за противодействие на престъпността – ЕИСПП – с което беше стартиран регулярен обмен на данни. От септември 2015 г. започна внедряване на модул „Призовкар“.
5. Разпределението на всички дела на съдиите-докладчици от ГО, НО и ДСИ, от 01.10.2015 г. се извършва със Система за Случайно разпределение на делата на Смарт Системс 2010, разработена по задание на ВСС и използваща технология, осигуряваща невъзможност за манипулиране на случайния избор от разпределящия.

6. Единната система за издаване на свидетелства за съдимост „Бюра съдимост" на КОНСОРЦИУМ „ЛИРЕКС БГ" ООД- „ИНДЕКС-БЪЛГАРИЯ" ООД, съществено подобри работата на службата, особено по отношение на сроковете, в които се издават документите. Техническата поддръжка на системата се осъществява от авторите, чрез отдалечена връзка към сървърите и работните станции, на които е инсталирана системата. От 2013 г. в системата е стартирана услуга „Електронно свидетелство за съдимост".

7.Публикуването на актовете на РС - Ямбол в Интернет, се извършва съгласно приетите през годината изменения в чл. 64 от ЗСВ.

1. От 2010 г. работи електронният обмен на документи между съдилищата.
2. От 2010 г. се осъществява електронен достъп до Национална база данни население, което съществено улесни работата по уточняване на необходимите данни за лицата.
3. От началото на 2013 г. бяха стартирани електронните справки в

БД на НАП от ДСИ с помощта на КУЕП.

1. В стаята за четене на дела е инсталиран софтуер за незрящи, с  
   помощта на който могат да бъдат прослушвани текстовете на документите.
2. От май 2014 г. Стартира и електронно банкиране за нуждите на Счетоводния отдел.
3. След необходимото разширяване на по-старите машини, през 2015 г. започна постепенно преминаване към ОС Windows 7 и Windows Server 2008 R2 с цел подобряване производителността и сигурността на системата.
4. С цел оптимизиране работата в Служба „Държавен съдебен изпълнител", през октомври 2015 г. бе внедрена системата NForce за автоматизиране на плащанията и електронно банкиране по изпълнителни дела, която съществено подобрява счетоводната отчетност в службата.
5. През 2016г. е внедрена и работи услугата даваща отдалечен достъп на адвокати към инфорамция от САС „Съдебно деловодство“ (<https://portal.os-yambol.org>)
6. През 2019г. бе внедрена функционалност даваща достъп до информация по делата на адвокати и страни по делата към „Единен портал за електронно правосъдие“
7. През 2019г. беше подменена и доизградена компютърната мрежа във въведените в експлоатация нови крила. За целта бе изграден нов комуникационен шкаф и сървърното помещение беше преместено.
8. През 2019г. бе закупена и въведена в експлоатация нова мултифункционална машина Xerox VersaLink B8045.

Като цяло, състоянието на информационната система в Районен съд - Ямбол може да бъде оценено, като много добро. Обновяването на системния софтуер е крачка към подобряване на функционалността и сигурността на системата. Въпреки това, нерешени и през 2018 г. остават следните проблеми:

1. През 2015 г., 2016 г., 2017г., 2018г. и 2019г. се появиха индикации за нестабилност на дънната платка на сървъра Dell PowerEdge 2950, което налага през 2019 г. да се започне процедура по закупуване на нов предвид моралното остаряване на машината и по-целесъобразната й замяна с нова.
2. Електрическото захранване на компютърната мрежа. Въпреки изградения самостоятелен кръг за захранване на компютърното оборудване,той не обезпечава стабилната му работа. Възникват сривове в работата на електрическото захранване и особено през зимния сезон, се наблюдават нестабилности в работата на захранващия кръг. Проектът на електрическия кръг за захранване на компютърната техника, предвижда включване на непрекъсваемо токозахранващо устройство на входа му, осъществяващо защита от нестабилности на цялата мрежа. Използваните в момента отделни UPS не осигуряват ефективна защита, като почти всички от тях са с изтощени батерии и се нуждаят от подмяна или презареждане. Необходимо е да се намери вариант за изпълнението на този проект.
3. Първоначално изградената през 2004-2005 г. мрежа в РС Ямбол търпи непрекъснати промени при назначаване на нови служители, преместване на работни места в други помещения и т.н. Обикновено поради липса на средства и време тези разширения се осъществяват с компромис на сигурността и качеството на връзките. С течение на времето се появи необходимост от корекция и на стари връзки. Всичко това налага да се осъществи стабилизиране на съществуващите критични точки чрез постоянни решения, отговарящи на съответните технически критерии.
4. С оглед осигуряване на по-сигурна работна среда, необходимо е през 2020 г. да продължи работата по актуализиране на системния софтуер - преминаване към Windows 7 и Windows Server 2008 R2. Като за тази цел е необходимо и част от остарялата техника да бъде обновена.

**АДМИНИСТРАТИВНИ МЕРКИ ЗА ПОДОБРЯВАНЕ ОРГАНИЗАЦИЯТА НА РАБОТАТА НА РАЙОНЕН СЪД - ЯМБОЛ**

За дейността на съдиите, ДСИ, съдиите по вписванията и администрацията в РС-Ямбол, и през 2019 г. стояха следните основни постоянни задачи:

1. Намаляване на забавянето при разглеждане на делата.

2. Повишаване качеството на правораздавателната дейност на съда.

3. Повишаване на общественото доверие в работата на съда.

4. Повишаване нивото на компетентност на състава

5. Оптимизиране работата на администрацията.

6. Подобряване обслужването на гражданите.

7. Борба с корупцията.

В изпълнение на тези задачи, през 2019 г., продължи провеждането на общи събрания на съдиите от съда и съвещания по отделения, ДСИ и съдиите по вписванията, за разглеждане на делата преминали през инстанционен контрол и обобщаването на съдебната практика в района. За изпълнението на ЗФУКПС бяха усъвършенствани разработените и въведени вътрешни нормативни документи.

През 2019 г. продължи използването на въведената електронна папка „Административна дейност”, чрез която всички заповеди на председателя на съда за организация на работата, стратегически планове, вътрешни правила и политики на съда и друга информация се свеждат до знанието на всички съдии, ДСИ, съдии по вписванията и съдебни служители, незабавно след публикуването на акта в тази папка, с отразяване на датата, часа на публикуване и името на съответния файл. Всички съдии, ДСИ, съдии по вписването и служителите са задължени, ежедневно да проверяват в папка „Административна дейност”, за постъпили новите документи и да се запознават с тях, като всички актове публикувани в тази папка, се считат за сведени до знанието на съответните лица, от датата на публикуването там.

И през 2019 г., в изпълнение на чл. 64 от ЗСВ., продължи ежедневното публикуване в web страницата на съда на всички съдебни актове.

За поддържането и повишаването нивото на компетентността на състава и през 2019 г. съдиите, ДСИ, съдиите по вписванията и съдебните служители при ЯРС, участваха в обучения на НИП и други, в това число и организираните такива на регионално и апелативно ниво.

И през 2019 г., в сградата на РС - Ямбол продължиха да се поддържат, монтираните във връзка с решение на ВСС по протокол №31/26.10.2005 г. пощенски кутии за получаване на сигнали от граждани по повод наличие на евентуални, корупционни действия в органите на съдебната власт. През отчетния период по кутиите в ЯРС, няма подадени сигнали за корупционни действия.

**Инициативи, взаимодействие и сътрудничество с институции и организации.**

През 2019 г. Районен съд – Ямбол за поредна година участва в изпълнението на приетата от Висшия съдебен съвет образователна програма "Съдебна власт - информиран избор и гражданско доверие. Отворени съдилища и прокуратури" Магистрати от Районен съд – Ямбол изнесоха лекции в ПГИ „ Г.С.Раковски“ гр.Ямбол по темите: „Домашното насилие над малолетни и непълнолетни и мерките за защита на правата на жертвите“, „Възпитателни мерки за деца при противообществени прояви, начини и места за прилагането им“, „Хулигански прояви на непълнолетни лица и последици. Детското насилие“, „Как може да защитим правата си чрез съдебните институции. Видове съдебни услуги. Достъп до правосъдие. Как да се предпазим да не станем жертва на престъпления? Детско правосъдие. Непълнолетните лица и правосъдието – жертви и извършители на престъпление.“, „Превенция срещу употреба на наркотични вещества. Престъпления, извършвани от наркозависими лица“, „Представяне на професиите съдия, прокурор, следовател и запознаване със статута на магистратите“, „Съдебни процедури с участие на деца и правата на децата в тези процедури, органи, които могат да им предложат подкрепа и защита“ и „Разделение на властите според Конституцията на Република България. Функции на съдебната власт. Структура на съдебната система. Висш съдебен съвет“.

И през настоящата година продължи традицията за провеждане на Дни на отворени врати в органите на съдебната власт. Програмата бе изпълнена с редица инициативи, свързани със запознаване на учениците с дейността на съда, симулативен съдебен процес, наблюдение на реален съдебен процес , представяне на популярна детска приказка с учениците от ІV клас под формата на съдебен процес, работна среща за демонстрация на програмата за случайно разпределение на дела и работата на съдилищата и съдебната реформа. В деня на отворени врати бе проведена „ескейп стая“ на правна тематика с участие на ученици от ПГИ „Г.С.Раковски“ и Гимназия „Васил Левски“.

## ЗАКЛЮЧИТЕЛНИ ИЗВОДИ

Анализът на изложените данни сочи, че дейността на РС – Ямбол и през изминалата година, беше успешна и ефективна. Чрез общите усилия на целия колектив не беше допуснато неефективно правораздаване.

Всички съществуващи проблеми, стоящи пред ЯРС са преодолими, като усилията през 2020 г., приоритетно следва да се насочат към:

- Срочно и качествено правораздаване;

- Повишаване на професионалната подготовка на състава, чрез участие в обучения на всички съдии, ДСИ, съдии по вписванията и съдебни служители;

- Подобряване качеството и бързината на работа на съдебната администрация при обслужване на гражданите.

- Подобряването на публичния образ на съда и повишаването на доверието на обществото в съдебната система.

***Приложение:***

Съгласно изискванията на ВСС за изготвяне на отчетните доклади на съдилищата.

гр. ЯмболИФАДМ. РЪКОВОДИТЕЛ /п /

28.01.2020 година ПРЕДСЕДАТЕЛ НА РС - ЯМБОЛ:

**/**Св.Митрушева/